ทองคำปิดร่วง 7.7ดอลล์
สัญญาทองคำตลาดนิวยอร์กปิดร่วงลง7.7ดอลล์ปิดที่ 1,672 ดอลลาร์/ออนซ์ จากการคาดการณ์เฟดไม่ใช้ QE3
4 เม.ย. 2555

สัญญาทองคำตลาดนิวยอร์กปิดร่วงลง7.7ดอลล์ปิดที่ 1,672 ดอลลาร์/ออนซ์ จากการคาดการณ์เฟดไม่ใช้ QE3 
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 7.7 ดอลลาร์ หรือ 0.46% ปิดที่ 1,672 ดอลลาร์/ออนซ์ หลังจากเคลื่อนไหวในช่วง 1681.5 - 1681.5 ดอลลาร์          
ความคิดเห็นของนักวิเคราะห์หลายคนในตลาดระบุว่า สัญญาทองคำร่วงลงเนื่องจากการคาดการณ์ที่ว่า ในการเปิดเผยรายงานการประชุมของคณะกรรมการกำหนดนโยบายการเงินของเฟด (เอฟโอเอ็มซี) ซึ่งจะมีขึ้นหลังจากตลาดทองคำนิวยอร์กปิดทำการแล้วนั้น คณะกรรมการเฟดจะไม่ส่งสัญญาณการใช้มาตรการผ่อนคลายเชิงปริมาณรอบที่ 3 (QE3) ซึ่งโดยปกติแล้วการใช้มาตรการดังกล่าวจะส่งผลให้สกุลเงินดอลลาร์สหรัฐอ่อนค่าลง และจะเป็นแรงดึงดูดให้นักลงทุนเข้าซื้อสัญญาทองคำซึ่งมีการซื้อขายในรูปสกุลเงินดอลลาร์
นอกจากนี้ สัญญาทองคำยังได้รับแรงกดดันจากการร่วงลงของสัญญาน้ำมันดิบ WTI และตลาดหุ้นนิวยอร์ก แม้กระทรวงพาณิชย์สหรัฐเปิดเผยว่า ยอดสั่งซื้อใหม่ของโรงงานในสหรัฐ ดีดตัวขึ้น 1.3% ในเดือนก.พ.ก็ตาม